Ruben Ullmann

Ruben Ullmann også omtalt som Rubin Phillip Ullmann (født 13. desember 1918 i Moss, død 30. september 1942 i Sachsenhausen) var en norsk student og motstandsmann under andre verdenskrig.Ottosen, Kristian: I slik en natt - historien om deportasjonen av jøder fra Norge. Aschehoug, 1995, s.34 

Ullmann studerte medisin ved Universitetet i Oslo og deltok i kamp mot den tyske invasjonsstyrken i Valdres. Sammen med studiekamerater begynte han (med base på det medisinske fakultetet) informasjonsarbeid for å motvirke den nazistiske propagandaen. Han ble arrestert av Gestapo 21. november 1941, også faren Isak Ullmann og broren Paul H. Ullmann ble arrestert. De ble deportert og kom til Sachsenhausen 27. mai 1942. Ruben Ullmann døde på sykestuen der. Isak og Paul ble sendt mot Lublin 24. oktober og forsvant.Mendelsohn, Oscar: Jødenes historie i Norge gjennom 300 år. Bind 2. s. 62, Universitetsforlaget, 1987.

Isak, Paul og Rubin Ullmann fikk hver sin snublestein som et minne, i Moss i 2015.

 Referanser 

Kategori:Norske konsentrasjonsleirfanger under andre verdenskrig
Kategori:Personer fra Moss kommune